Erbatax-il persuna se jitressqu l-Qorti fil-Belġju b'rabta mal-attakki terroristiċi f'Pariġi ta' Novembru 2015, li matulhom inqatlu 130 persuna. Fost l-oħrajn, dawn se jkunu akkużati li għenu l-militanti Iżlamisti jwettqu dawn l-attakki fuq it-teatru Bataclan, l-Istade de France, u diversi ristoranti. L-Istat Iżlamiku kien refa' r-responsabbiltà għal dan l-attakk. Fost dawn l-erbatax-il persuna hemm Salah Abdeslam, l-uniku persuna li wettaq l-attakk u li għadu ħaj.